Foča-Ustikolina - Wikipedia, slobodna enciklopedija

# Foča-Ustikolina

### Sa Wikipedije, slobodne enciklopedije

Foča-Ustikolina

(Grb)

Općina | Foča-Ustikolina
Središte općine | Ustikolina
Površina | 180 km²
Stanovništvo - Ukupno - Gustoća | 2.600 14/km²
Načelnik | Zijad Kunovac

Foča-Ustikolina je jedna od tri općine Bosansko-podrinjskog kantona. Područje općine Foča-Ustikolina sastoji se od dijela nekadašnje općine Foča koje je 1995. godine reintegrisano u sastav Federacije BiH. Površina općine iznosi oko 180 km² i prostire se većim dijelom na lijevoj i manjim dijelom na desnoj obali rijeke Drine. Sačinjavaju je tri mjesne zajednice, a administrativno sjedište općine je u Ustikolini. Obzirom da se prostire na obalama i slivovima nekoliko rijeka i rječica, u Ustikolini je od davnina bilo izuzetno razvijeno ribarstvo. Oaze zelenila i ljepote u slivovima rijeka omogućavaju idealne uslove za razvoj riječnog turizma na ovim prostorima. Na teritoriji općine nalazi se znatan broj objekata i simbola iz bogatog kulturno-historjskog naslijeđa Bosne i Hercegovine koji čine sastavni dio njene povijesti.

## [uredi] Historija

U Ustikolini je podignuta prva džamija u BiH (među prvima na Balkanu), Turhan Emin-Begova džamija, koju su tokom agresije na Bosnu i Hercegovinu, srpske snage srušile do temelja. Danas je na istom mjestu podignuta nova džamija sa najvećom munarom na Balkanu, a možda i u Evropi. Visina munare iznosi negdje oko 65 m.

## [uredi] Stanovništvo

Prema popisu stanovništva iz 1991. godine na prostoru sadašnje općine Foča-Ustikolina živjelo je 5274 stanovnika, a danas je na ovom dijelu nastanjeno njih nešto više od 2600.

## [uredi] Obrazovanje

Na prostoru općine postoji jedna osnovna škola u čijem sastavu se nalazi i jedna područna škola u mjestu Jabuka. Nastavu u ovoj školi pohađa oko 230 učenika.

## [uredi] Privreda

Stanovništvo na prostoru općine najviše se bavi zemljoradnjom, a manji broj, njih oko 150, uposleno je u organima uprave, javnim ustanovama i nekoliko privrednih subjekata.

Nakon reintegracije ovog dijela općine Foča u Federaciju BiH, velikim dijelom je izvršena rekonstrukcija stambenih objekata, javnih ustanova i infrastrukture.

Općina Foča-Ustikolina je privredno nerazvijena općina koja svoju perspektivu, između ostalog, vidi u privrednom i turističkom razvoju.

Preuzeto sa: "http://bs.wikipedia.org../../../f/o/%C4%8D/Fo%C4%8Da-Ustikolina_84d9.html"

Kategorije: Općine Bosne i Hercegovine

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- English
- Hrvatski
- Srpskohrvatski / Српскохрватски
- Српски / Srpski